
	Ministru kabineta rīkojums Nr. 680
 
Rīgā 2021. gada 28. septembrī (prot. Nr. 64  8. §)



[bookmark: _Hlk534722083]Par nekustamā īpašuma Jūrmalas valstspilsētā pārņemšanu valsts īpašumā Finanšu ministrijas valdījumā un pārdošanu
1. Ņemot vērā, ka Jūrmalas valstspilsētas pašvaldības īpašumā nodotais nekustamais īpašums (nekustamā īpašuma kadastra Nr. 1300 509 4506) – dzīvojamā ēka (būves kadastra apzīmējums 1300 009 4505 002) Jaunajā ielā 21, k-2, Jūrmalā, un nekustamā īpašuma (nekustamā īpašuma kadastra Nr. 1300 009 4505) 420/924 domājamās daļas no zemes vienības (zemes vienības kadastra apzīmējums 1300 009 4505) 0,0924 ha platībā Jaunajā ielā 21, Jūrmalā, – vairs netiek izmantots Ministru kabineta 2018. gada 28. februāra rīkojumā Nr. 82 "Par valsts nekustamo īpašumu nodošanu Jūrmalas pilsētas pašvaldības īpašumā" 1. punktā minētās funkcijas īstenošanai, saskaņā ar Publiskas personas mantas atsavināšanas likuma 42. panta pirmo daļu un 43. pantu pārņemt minēto nekustamo īpašumu bez atlīdzības valsts īpašumā un nodot Finanšu ministrijas valdījumā.

2. Finanšu ministrijai pārņemt no Jūrmalas valstspilsētas pašvaldības šā rīkojuma 1. punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

3. Finanšu ministrijai normatīvajos aktos noteiktajā kārtībā veikt nepieciešamās darbības uz zemes vienības esošo būvju – garāžas (būves kadastra apzīmējums 1300 009 4505 003) un šķūņa (būves kadastra apzīmējums 1300 009 4505 004) – Jaunajā ielā 21, Jūrmalā, tiesiskā stāvokļa sakārtošanai atbilstoši Civillikuma 930. panta piezīmei un ierakstīšanai zemesgrāmatā uz valsts vārda Finanšu ministrijas personā.

4. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī ievērojot 14. panta nosacījumus, pēc šā rīkojuma 2. un 3. punktā minēto uzdevumu izpildes atļaut valsts akciju sabiedrībai "Valsts nekustamie īpašumi" pārdot izsolē (kopā) šā rīkojuma 1. punktā minēto nekustamo īpašumu kopā ar garāžu (būves kadastra apzīmējums 1300 009 4505 003) un šķūni (būves kadastra apzīmējums 1300 009 4505 004) Jaunajā ielā 21, Jūrmalā, un būvēm atbilstošām domājamām daļām no zemes vienības (zemes vienības kadastra apzīmējums 1300 009 4505) Jaunajā ielā 21, Jūrmalā.

5. Pircējs par nekustamo īpašumu maksā euro.

6. Finanšu ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu.

* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

